
R E F E R A T

privind transferul de la bugetul local  a sumei de 500.000 lei  către Spitalul Clinic de Urgenţă pentru Copii „Louis Ţurcanu”, pentru achitarea  unor obligaţii de plată  ale spitalului privind  cheltuieli de întreţinere  şi gospodărire.
        Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale – Compartiment Spitale, urmare a adreselor Direcţiei Economice  cu nr. SC.2013-25939 din  data de12.09.2013 şi din data de  06.10.2013 precum şi a  Notei de Fundamentare  nr. 11385/14.10.2013  a Spitalului Clinic de Urgenţă pentru Copii „Louis Ţurcanu.

       Ansamblu de atribuţii şi competenţe exercitate de Ministerul Sănătăţii pentru Spitalul Clinic de Urgenţă pentru Copii „Louis  Ţurcanu” au fost transferate către autoritatea publică locală   în baza OUG nr. 162/2008, reactualizată.
        Conform adresei nr. SC.2013 -25939/16.10.2013 a Direcţiei Economice,  suma de 500.000 lei a fost  prinsă  în bugetul local  iniţial  cu  destinaţia de  chirie  la cap. 66.02. Sănătate, alin. 51.01 Transferuri de la bugetele  locale  către instituţii  publice şi activităţii finanţate  integral  sau parţial  din  venituri proprii pentru finanţarea sănătăţii.      
         Prin  Nota de fundamentare cu nr. 11385/14.10.2013  înregistrată la Direcţia Economică  sub nr. 1919/14.10.2013, Spitalul Clinic de Urgenţă pentru Copii „Louis  Ţurcanu” a solicitat ca   suma 500.000 lei prevăzută în bugetul local pe anul 2013 pentru pată chirie, să fie mutată  pe articolele articole bugetare; 20.01.03 -350.000 lei şi 20.01.03 -150.000 lei   pentru  achitarea unor obligaţii de plată privind  cheltuieli de întreţinere  şi gospodărire.
Potrivit  prevederilor art. 190^6 din Legea  nr. 95/2006 privind reforma în domeniul sănătăţii actualizată, bugetele locale participă la finanţarea unor cheltuieli de administrare şi funcţionare, respectiv bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale.
        Conform prevederilor  art. 4  lit. a) din  OG nr.  70/2002 privind administrarea unităţilor sanitare publice de interes judeţean şi local, primarii municipiilor au ca atribuţie asigurarea sumele necesare pentru cheltuielile de întreţinere şi gospodărire, reparaţii, consolidare, extindere şi modernizare a unităţilor sanitare publice, în limita creditelor bugetare aprobate cu această destinaţie în bugetele locale.
           Având în vedere cele de mai sus, propunem Consiliului Local al Municipiului Timişoara să analizeze  şi să aprobe;
         1. Transferul sumei de 500.000 lei  cuprinsă  în bugetul local  pe anul 2013 cu  destinaţia de  chirie  la cap. 66.02. Sănătate, alin. 51.01 Transferuri de la bugetele  locale  către instituţii  publice şi activităţii finanţate  integral  sau parţial  din  venituri proprii pentru finanţarea sănătăţii, către Spitalul Clinic de Urgenţă pentru Copii „Louis Ţurcanu” pentru  achitarea  unor obligaţii de plată  ale spitalului privind  cheltuieli de întreţinere  şi gospodărire.

